ซีไอเอ็มบีปักธงกำไรปีละพันล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — พนักงานซีไอเอ็มบีเหนื่อย ต้องทำกำไรปีละ 1,000 ล้าน
นายสุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร ธนาคารซีไอเอ็มบีไทย เปิดเผยว่า ภารกิจใน 3 ปีข้างหน้าจะเพิ่มอัตราผลตอบแทนต่อส่วนผู้ถือหุ้น (อาร์โออี) ให้ติดอันดับ 1 ใน 3 ของระบบ จากปัจจุบันอยู่ที่ 0.06% โดยธนาคารที่มีอาร์โออีมากสุดขณะนี้คือ ไทยพาณิชย์ซึ่งสูงถึง 1617% 
“ถ้าพิจารณาจากฐานทุนที่มี 6,0007,000 ล้านบาท แต่ละปีธนาคารต้องทำกำไรอย่างน้อย 1,000 ล้านบาท แต่ในปีนี้ทางกลุ่มซีไอเอ็มบีกรุ๊ปไม่กดดันมากนัก เพราะต้องวางรากฐานให้แน่น แต่ปีต่อๆ ไปต้องเข้มข้นขึ้น” นายสุภัค กล่าว
นายสุภัค กล่าวว่า สำหรับจุดอ่อนที่เป็นโจทย์ต้องแก้ไข คือเรื่องของส่วนต่างดอกเบี้ยที่แคบแค่ 2.7% ซึ่งถือว่าน้อยกว่าค่าเฉลี่ยของระบบธนาคารพาณิชย์ในปัจจุบันที่ยืนอยู่ในระดับ 3.12% และมีรายได้ที่มิใช่ดอกเบี้ยมีเพียง 21.7% มีหนี้ที่ไม่ก่อให้เกิดรายได้ 9.6% สูงกว่าระบบที่ 6.3% และค่าใช้จ่ายในการดำเนินงานยังสูง
“กลยุทธ์หลักคือต้องลดต้นทุนการเงิน โดยเพิ่มสัดส่วนเงินฝากออมทรัพย์และกระแสรายวัน กระจายแหล่งต้นทุน ปรับปรุงช่องทางขายและบริการ ขณะเดียวกันต้องเพิ่มผลตอบแทนจากสินเชื่อ โดยเน้นรถยนต์ สินเชื่อไร้หลักประกัน สินเชื่อเอสเอ็มอีในต่างจังหวัด แต่ไม่ใช่คิดดอกเบี้ยแพงขึ้น” นายสุภัค กล่าว
นอกจากนี้ จะเพิ่มรายได้ค่าธรรมเนียม โดยต้องเพิ่มปริมาณธุรกรรม ขายผลิตภัณฑ์ข้ามกลุ่ม หาพันธมิตร เน้นธุรกิจวานิชธนกิจ และต้องสรรหาเทคโนโลยีใหม่ๆให้ลูกค้ารายย่อย